সরেজমিনে গিয়ে জানা যায়, উপজেলার খট্টেশ্বর রাণীনগর ইউনিয়নের সিম্বা গ্রামে অবস্থিত সিম্বা সরকারি প্রাথমিক বিদ্যালয়। শতবর্ষী এই বিদ্যালয়টি ১৮৮৫সাল থেকে এই অঞ্চলের মানুষের মাঝে শিক্ষার আলো ছড়িয়ে আসছে। স্থানীয় শিক্ষানুরাগী মরহুম হুরমত আলী তৎকালীন সময়ে অবহেলিত এই অঞ্চলের মানুষের মাঝে শিক্ষার আলো ছড়িয়ে দেওয়ার জন্য নিজের প্রায় ৬০ শতাংশ জমি দান করে এই বিদ্যালয় প্রতিষ্ঠিত করেন। বিদ্যালয়ে দুই শিফটে প্রতিদিন প্রায় ১শত ৫৫জন শিক্ষার্থীরা পাঠ গ্রহণ করতে আসে। কিন্তু ঐতিহ্যপূর্ণ এই বিদ্যালয়টিতে এখনো আধুনিকতার কোন ছোঁয়াই স্পর্শ করেনি। কয়েক বছর পূর্বে একটি নতুন ১তলা ভবন নির্মাণ করা হলেও বিদ্যালয়ের একমাত্র মাঠটি বছরের ৯মাসই পানির নিচে নিমজ্জিত থাকে। যার কারণে বিদ্যালয়ের শিক্ষার্থীরা প্রায় সারা বছরই খেলা-ধূলা ও জাতীয় সমাবেশ থেকে বঞ্চিত হয়ে আসছে। এতে করে শিক্ষার মনোরম পরিবেশ থেকে বঞ্চিত হচ্ছে এই কমলমতি শিক্ষার্থীরা। বিদ্যালয়টি রাণীনগর-আবাদপুকুর সড়কের পাশে অবস্থিত। এই রাস্তার পাশ দিয়ে পার্শ্ববর্তি মাঠ থেকে পানি বের হওয়ার জন্য একটি ছোট খাল বয়ে গেছে। আর মাঠটি পার্শ্ববর্তি জমির মাঠ থেকে অনেক নিচু বলে সব সময় তা পানির নিচে নিমজ্জিত থাকে। বহুবার উর্দ্ধতন কর্তৃপক্ষকে বিষয়টি লিখিত ভাবে জানানোর ফলে একবার মাঠে মাটি দেওয়া হয় কিন্তু তা প্রয়োজনের তুলনায় খুবই অপ্রতুল বলে জানান বিদ্যালয় ব্যবস্থাপনা কমিটির সদস্যরা। তাই মাঠটি নিচু হওয়ার কারণে সব সময় পানি জমে থাকে। এলাকাবাসী ও সচেতন মহল অতি দ্রæত এই নিমজ্জিত মাঠকে মাটি দিয়ে ভরাট করে শিক্ষার্থী এবং এলাকার ছেলে-মেয়েদের খেলা-ধূলা করার জন্য আধুনিক মান সম্মত মাঠে পরিণত করতে সরকার এবং উর্দ্ধতন কর্তৃপক্ষকে জড়ালো পদক্ষেপ গ্রহণ করার অনুরোধ জানিয়েছেন।